**ПИТАНЕ №2** от Мирослав Славов Спасов – общински съветник от Коалиция „БСП за България“

Относно: Изграждане на рампи за инвалиди към жилищни сгради

Уважаеми г-н Димитров,

На територията на гр. Карнобат са няколко многофамилните жилищни сгради, които са снабдени с елементарни приспособления - рампи, повишаващи качеството на живота на хората с увреждания. Държавата, в лицето на МТСП, чрез Националната програма за достъпна жилищна среда и лична мобилност дава възможност за изграждане на разнообразни помощни съоръжения /рампи, подходи/ за такъв тип хора. Ролята на Общината в този процес е да бъде звеното, което да популяризира, свързва и консултира гражданите при кандидатстване по тази процедура. Знаем, че този проблем придобива още по-голяма значимост и защото Първият етап за саниране по НПВУ завърши с малко одобрени проекти за сгради в гр. Карнобат.

1. Предвижда ли се да се изградят помощни рампи за инвалиди към многофамилни жилищни сгради, където има нужда от тях?
2. Как гледа Ръководството на Общината на едно бъдещо партньорство с МТСП по гореупоменатата програма, като се има предвид, че нашата Община е една от най-социалните в РБългария?

Съгласно Правилника за организацията и дейността на Общински съвет – Карнобат, неговите комисии и взаимодействието му с общинската администрация, заявявам желанието си да ми бъде отговорено писмено.